2011 m. Brazilijos Grand Prix

2011 m. Brazilijos Grand Prix buvo paskutinės 19-os 2011 m. Formulės 1 sezono lenktynės. Jos vyko lapkričio 25-27 dienomis Autódromo José Carlos Pace trasoje.

Pirmųjų penktadienio treniruočių metu greičiausias buvo australas Mark Webber (1:13.811 min.). Už jo liko abu McLaren atstovai – Jenson Button (1:13.825) ir Lewis Hamilton (1:13.961).

Antrose treniruotėse greičiausią laiką parodė L. Hamilton (1:13.392). Antrą ir trečią vietas užėmė abu Red Bull Racing ekipos lenktynininkai – vokietis Sebastian Vettel (1:13.559) ir M. Webber (1:13.587).

Šeštadienio treniruotėse greičiausias buvo vokietis S. Vettel (1:12.460). Antras liko J. Button (1:12.547), trečias – vokiečio komandos draugas M. Webber (1:12.597).

Kvalifikacija 
Kvalifikacijoje triumfavo S. Vettel. Tai buvo 15-ta jo pole pozicija šiame sezone. Šis rezultatas yra Formulės 1 rekordas.

Lenktynės 
Lenktynėse pirmą savo pergalę šiame sezone pelnė australas M. Webber. Lenktynėse jis aplenkė savo komandos draugą S. Vettel, kuris buvo susidūręs su pavarų dėžės gedimu. Pergalė australui galutinėje sezono įskaitoje leido užimti trečią vietą.

Čempionato įskaitos 

Lenktynininkų įskaita

Komandų įskaita

 Pateiktos tik penkios geriausios vietos

Šaltiniai 

Formulės 1 Grand Prix
2011 sporte
Brazilijos sporto varžybos